רודיקה רדיאן-גורדון

רודיקה רדיאן-גורדון (נולדה ב-10 ביולי 1957) היא דיפלומטית ישראלית. כיהנה כסמנכ"לית משרד החוץ לאירופה המערבית וכשגרירה ברומניה ומקסיקו, והחל מנובמבר 2019 כשגרירת ישראל בספרד.

ביוגרפיה
רדיאן-גורדון נולדה בבוקרשט, רומניה. היא עלתה לישראל בשנות ה-60 והתיישבה בקריית אונו. בשנת 1980 החלה לימודי תואר בביולוגיה באוניברסיטה העברית בירושלים, ולאחר מכן השלימה לימודי תואר שני בביוכימיה. בשנת 1987 סיימה את לימודי הדוקטורט בביוכימיה. בשנת 1991 הצטרפה לשירות במשרד החוץ ושירתה בתפקידים דיפלומטיים בשגרירות ישראל בוורשה ובבריסל.

בשנת 2003 מונתה לשגרירה בארץ מולדתה רומניה, ושם הייתה פעילה למען הכרה רומנית בפשעים שבוצעו בה בזמן מלחמת העולם השנייה. היא סיימה את שירותה ברומניה בשנת 2007. בשנת 2009 מונתה לשגרירת ישראל במקסיקו ושגרירה לא תושבת בבהאמה הסמוכה. לאחר סיום תפקידה במקסיקו שבה למטה משרד החוץ בירושלים, וב-2015 מונתה לתפקיד סמנכ"לית לאירופה המערבית.

שגרירת ישראל בספרד 
בקיץ 2018 היא מונתה לשגרירה בספרד והגישה את כתב האמנתה ב-27 בנובמבר 2019. בפברואר 2023, בעת שהרצתה מול סטודנטים באוניברסיטת קומפלוטנסה לציון 30 שנה להסכמי אוסלו, התעמתו איתה עשרות פעילי BDS. הרצאתה נפסקה ובעת פינויה לחדר צדדי אחד ממאבטחיה שלף אקדח אל מול המפגינים.

קישורים חיצוניים

 Closing the circle באתר THE DIPLOMAT

הערות שוליים

בוגרות המכללה לביטחון לאומי
בוגרי המכללה לביטחון לאומי
בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
ביוכימאיות ישראליות
ישראליות ילידות רומניה
ישראלים ילידי רומניה
עולות בשנות ה-1960
עולים בשנות ה-1960
שגרירות ישראל
שגרירי ישראל
שגרירי ישראל במקסיקו
איי בהאמה: יחסי חוץ
שגרירי ישראל בספרד
שגרירי ישראל ברומניה
שגרירי ישראל באנדורה
ישראליות שנולדו ב-1957
ישראלים שנולדו ב-1957